AlmaznayaGroza/cyrillic-language-classification huggingface dataset:
Викендичка

Викендичка - помала куќа за одмор, објект наменет за живеење надвор од местото на постојано живеење. Може да биде монтажна или цврста конструкција. За разлика од станот, викендичката е самостојна или куќа во низа. Најчесто е надвор од поголемите градови во средина погодна за опуштање и рекреација, опкружена со зеленило. Викендичката се разликува од вилата по нејзината поскромна големина и уредување. Поимот (скован по англискиот "Weekend“) влегол во македонскиот јазик некаде во 1950-тите. Станал популарен во следното десетлетие, кога поголем број луѓе ќе можат да си изградат некаква "викендичка“. Стандардот на живеење растел, благодарение на развојот на југословенската економија и заработката на гастарбајтерите, а бидејќи во тогашниот систем биле ограничени можностите за продуктивно вложување пари, парите се инвестирале во материјални добра. Исто така, за луѓето кои се преселиле во градот во раздобјето на забрзана урбанизација, а не се родени таму, "викендичката“ е средство за приврзаност кон родниот крај или место за бегство од градот "во природа“ или " на одмор“. Во раздобјето до крајот на 1980-тите до распадот на Југославија, "викендичката“ станала важен статусен симбол за оние кои ја поседуваат, а чест предмет на соништата за оние кои немаат. Овој поим опфаќа широк спектар на градби: од малку дотерани традиционални куќички до вистински вили, кои честопати всушност биле куќи со станови за изнајмување на туристи. Исто така, постои начелно важна разлика помеѓу викендичките што се градат во внатрешноста на земјата, често на местата од каде што потекнува градителот, и оние изградени на морскиот брег, често во "диви“ населби. == Советски Сојуз == Дачите ( руска дача) биле широко распространети во повеќето делови на поранешниот Советски Сојуз. Се проценува дека околу 50% од руските семејства кои живеат во големите градови поседуваат викендички.

Source: original
Ловци собирачи

Во општеството на ловците собирачи, луѓето се потпираат на непосредно добивање храна како растенија и месо од животни (лов) во дивината. Значи, нивниот начин на добивање храна вклучува собирање на јадливи растенија, овошје и лов на диви животни. Пред околу 90.000 години, првите современи луѓе (Homo sapiens reces) се појавиле на Блискиот Исток и Северна Африка. Тие сосуштествувале со последните членови на Homo sapiens neandertalensis и постепено ги заменувале. Пред повеќе од 30.000 години, подемот и процутот на уметничките вештини укажале на развојот на симболичкото размислување. Групите ловци од горниот палеолит наследиле големо знаење за нивната територија и начинот на живот на различни животни: тревопасни животни како ирваси што живеат во стада или како осамени мажјаци, како и грабливци, мали цицачи и птици. Овие ловци се прилагодиле на сезонските преселувања на ирвасите, клучен извор на месо. Секој дел од ирвасите бил искористен: кожите се штавеле со црвен окер за облека, платна за шатори и садови; рогови биле изработени во алатки како пиштоли, шилци, копјефрлачи и прачки; а жилите и цревата се користеле за прицврстување на дршките на сечилата и оружјата, додека продупчените заби служеле како украс. == Надворешни врски == Ловци собирачи на Ризницата ? International Society for Hunter Gatherer Research (ISHGR) The Association of Foragers: An international association for teachers of hunter-gatherer skills. A wiki dedicated to the scientific study of the diversity of foraging societies without recreating myths

Source: original
Список на староегипетски династии

Во историјата на Стариот Египет, династиите претставуваат низи од владетели кои делат заедничко потекло или род. Овие династии понатаму се групираат според "кралства“ и "преодни периоди“. Првите триесет поделби се осмислени во III век п.н.е. од свештеникот Манетон и изложени во неговото (денес изгубено) дело Египтијака веројатно напишано по нарачка на тогашниот птоломејски владетел на Египет. Последните две, краткотрајната Трипесет и прва и подолготрајната Птоломејска династија се наречени подоцна. Иако наоѓа широка употреба, системот има и недостатоци. Некои династии владееле само со извесен дел од Египет и постоеле истовремено до други династии. Седмата можеби воопшто не постоела, Десеттата се чини дека е продолжеток на Деветтата, а може да постоеле една или повеќе горноегипетски династии пред Првата. == Поврзано == Список на фараони Историја на Стариот Египет

Source: original
Факт

Факт е следното: Генерално, факт е настан што се има случено или изјава што е вистинита во одредена објективна смисла, без разлика на тоа дали некој ја зема за вистина или не. Некогаш, се разбира, има разлики во мислење над тоа што е фактички, и постојат одредени методи за минимизирање на тие разлики. Во филозофија, факт е или вистинита претпоставка или нешто (одредена ситуација) што ја "прави“ претпоставката вистинита. Во наука, факт е податок поддржан од научен експеримент. За еден податок да биде прифатен како научен факт, неопходно е повеќе квалификувани личности да дојдат до него; но дури и тогаш, еден факт не значи дека теоретскиот модел што тој го поддржува е точен. Во право, факт е изјава што е прифатена како вистинита од страна на порота или судија по преглед на доказите.

Source: original
Ќулахли (Кукушко)

Ќулахли (грчки: Πυργωτό, Пиргото, до 1927 Κιουλελή, Ќулахли) - село во Општина Кукуш во Кукушкиот округ, Егејска Македонија, денес во областа Централна Македонија, Грција. == Географија и местоположба == Селото се наоѓа јужно од градот Кукуш и на неколку километри од грчко-македонската граница, во близина на североисточниот брег на Дојранското Езеро, на 27 километри од градот Солун. Селото се наоѓа на надморска височина од 242 метри. == Историја == Во текот на XIX век селото било населено со турско муслиманско население. Според статистиката на Васил К’нчов ("Македонија. Етнографија и статистика“) во 1900 година, селото имало 293 жители муслимани По крајот на војната, селото било вклучено во составот на Грција. Во 1927 година, селото било преименувано во Пиргото. Голем дел од муслиманското население заминало од селото кон Турција и на негово место било населено грчко население од Мала Азија. Во 1928 година селото броело 164 жители-бегалци == Демографија == Според Милоевиќ, во селото имало 25 турски семејства пред 1913 година, додека во 1913 година 185 жители. Селото пострадало во текот на Првата светска војна и бројот на жители изнесувал 103 жители. Селото во пописот од 1940 година броело 251 жител, 1951 година броело 256 жители, на пописот од 1961 година во селото живееле 328жители, во 1971 живееле 280 жители, во 1981 живееле 266 жител и во 1991 238 жители. Денеска, населението на селото е 248 жители. Еве преглед на населението во сите пописни години, од 1940 г. до денес: Извор за 1940-1991 г.: Т. Симовски, Населените места во Егејска Македонија == Стопанство == Бидејќи самото село се наоѓа на поле, селото е богато со пченица и тутун. Населението се занимава и со сточарство.

Source: original
Андрогинија

Андрогинија е комбинација на машки и женски одлики. Половата двосмисленост може да се најде во модата, сексуалната ориентација, или сексуалниот живот. Ова исто така може да се однесува и на биолошки интерполови личности. == Потекло на поимот == Терминот потекнува од латинскиот: androgynus, добиен од старогрчкиот: ἀνδρόγυνος, од ἀνδρ- (andr-, што значи маж) и γυνή (gyné, што значи жена). == Историја == Андрогинијата и хомосексуалноста се споменуваат во симпозиумот на Платон во мит кој Аристофан го раскажува на публиката. Според митот луѓето биле сферични суштества, со две тела поврзани заедно. Имало три пола: маж-маж лица кои потекнувале од сонцето, жена-жена луѓето кои потекнувале од земјата, и маж-жена луѓето кои потекнувале од Месечината. Ова последно спарување претставува андрогина двојка. Овие сферни луѓе се обиделе да ја преземат моќта од боговите и не успеале. Зевс потоа одлучи да ги подели на половина и Аполо ги сошил оставајќи го папокот како потсетник да не им се повторно пркосат на боговите. Ако се случи тоа, тој повторно ќе ги подели на два да потскокнуваат околу на една нога. Ова е еден од првите напишани документи за андрогинијата. == Полови улоги == Според Сандра Бем, андрогините мажи и жени се повеќе флексибилни и ментално здрави. Поновите истражувања не ја целосно потврдуваат оваа идеја, а и Бем самата најде слабости во својата оригинална пионерска работа. == Особености == Андрогини одлики се оние кои или немаат полова вредност или имаат некои аспекти кои генерално се припишуваат на спротивниот пол. Да се каже дека некоја култура или врска е андрогина е да се каже дека во неа нема крути полови улоги и дека луѓето кои се вклучени покажуваат одлики или се причестуваат во активности традиционално поврзани со другиот пол. Терминот "андрогин" често се користи за лице чиј изглед или градба го прави одредувањето на полот тешко, но генерално не се користи за да се опишат вистински интерполови луѓе. == Андрогинијата како тема во уметноста и во популарната култура == "Андрогин“ (Androgynous) - песна на американската рок-група "Риплејсментс“ (The Replacements) од 1984 година. "Андрогин ум“ (Androgynous Mind) - песна на американската рок-група "Соник Јут“ (Sonic Youth) од 1994 година.

Source: original
NGC 3096

NGC 3096 - спирална галаксија во соѕвездието Водна Змија, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 3096 се споменува и како ESO 566-42, MCG -3-26-8, HCG 42B, NPM1G -19.0312. == Откривање == Објектот е откриен на 23 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см. === Податоци од набљудување === Според морфолошката класификација на галаксиите, NGC 3096 е од видот SB0. Видливиот сјај со голо око изнесува 13,8 m, а оној во рамките на интервалот од минималната до максималната честота 14,8 m, додека површинскиот сјај изнесува 13,4 m/лм2. NGC 3096 има привидни димензии од 1' х 0,8'. === Астрономски податоци === Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 0 м 33,1 с, а неговата деклинација, односно висината на лакот на тој агол, - 19° 39' 44". Положбениот агол на објектот е во износ од 170°. == Други поделби == Проучување на NGC 3096 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28950. Во рамките на атласот на длабокото небо, Уранометрија 2000.00, објектот припаѓа на групата означена со бројот 324; додека во Каталогот на основни ѕвезди (GSC) е групиран под бројот 6054. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 689. == Поврзано == Список на NGC објекти (3001-3500); Нов општ каталог; Водна Змија (соѕвездие). == Користена литература == Sulentic, Jack W., and William G. Tifft, "The Revised New General Catalogue of Nonstellar Astronomical Objects (RNGC)". Tucson, Arizona:University of Arizona Press, 1973. (4016,0) == Надворешни врски == Прегледувач на длабокото небо - NGC 3096 Поправени информации за NGC 3096 NGC 3096 - VizieR. NGC 3096 - Вонгалактичка база на податоци на НАСА

Source: original
Викторијанска архитектура

Поимот Викторијанска архитектура се однесува на ред архитектонски стилови главно од викторијанското доба. Затоа периодот на изградба на овие згради може да се преклопува со времето на владеење на кралицата Викторија, по која е наречен самиот стил. == Историја == Викторијанкото доба траело 64 години, од 1837 до 1901. Грчката преродбена архитектура се претега од подоцнежниот колонијален период, па сѐ до почетокот на викторијанското доба. Слично на нова, Движењето за применета уметност во САД започнало неколку години пред крајот на викторијанското доба. == Видови викторијанска архитектура == Британско Движење за применета уметност Готска преродба Италовидна Јакобетанска (претходник на стилот Кралица Ана) Неокласицизам Нео-Грек Обоени убавици Кралица Ана Ренесансна преродба Неороманика (заедно со Ричардсонскиот стил) Втор ампир Истлејкски стил Индустриска архитектура Значајни викторијански градови се: Лондон, Галвестон, Глазгов, Мелбурн, Манчестер, Мумбаи и Њу Орлеанс. == Наводи == Dixon, Roger and Muthesius, Stephan. Victorian architecture. Thames & Hudson: 1978. ISBN 0-500-18163-2 . Prentice, Helaine Kaplan, Rehab Right, Ten-Speed Press. ISBN 0-89815-172-4, includes descriptions of different Victorian and early 20th Century architectural styles common in the San Francisco Bay Area, particularly Oakland, and detailed instructions for repair and restoration of details common to older house styles. == Поврзано == Викторијанска декоративна уметност Викторијанско доба Џорџијанска архитектура

Source: original
Географија

Географија (од старогрчки: γεω "земја“ и γραφία "опишува“) или земјопис - описна наука која своето внимание го насочува кон опишувањето на планетата Земја. Во потесна смисла, географијата е и природна и општествена наука, бидејќи ги проучува и опишува сите форми на Земјината површина и сите природни појави што настануваат на неа и во атмосферата од една, и населението (како дел од Земјата) и неговата стопанска дејност, од друга страна. Исто така, географијата ја опишува и проучува разместеноста на природните богатства, растителниот и животинскиот свет на Земјата. Човекот отсекогаш се интересирал за светот околу себе. Токму тоа е и причината што зачетоците на географијата како наука се појавиле уште во античко време. Обично таа се развивала со развојот на трговијата и морепловството, а уште поинтензивно се развива подоцна, во времето на големите географски откритија. Во антиката, многу народи ја развивале географијата, како Старите Грци, Арапите, Старите Римјани и други. Од последниве, најистакнати географи биле Птоломеј и Страбон. Птоломеј е и еден од првите географи кои ја опишале територијата на Македонија. Во најопшта смисла, географијата се дели на општа и регионална (посебна). Навлегувајќи во различните сфери од нејзиното проучување, условило нејзина поделба на повеќе географски дисциплини, како што се: Физичка географија, чијшто предмет на проучување се физичките особини на Земјата (релјеф, светско море и слично) Палеогеографија, која го проучува геолошкото минато на планетата Земја Биогеографија, интердисциплинарна наука меѓу географијата и биологијата, а ја проучува разместеноста на живиот свет на Земјата Педогеографија, чијшто предмет на проучување е разместеноста на почвите на Земјата Геоекологија, која е интердисциплинарна наука на географијата и екологијата Картографија, или цртање на географски карти (мапи), наука која ја претставува Земјината површина на географска карта или глобус Хумана географија, која го проучува стилот и начинот на живот на човекот во одреден регион или држава, како и неговата стопанска дејност Политичка географија, ја опишува политичката поделба на светот Економска географија, ја проучува и опишува разместеноста на природните богатства на Земјата и други дисциплини. == Надворешни врски == Институт за географија-ПМФ Скопје Архивирано на 26 февруари 2021 г.

Source: original
Скелетон

Скелетон е зимски спорт во кој целта е да се премине определена патека со специјални санки во што е можно пократко време. При возењето, натпреварувачот е во положба со главата напред, со лицето надолу на санката. Овој спорт, од санкањето се разликува по положбата на телото, бидејќи кај санкањето положбата може да биде седечка, лежејќи на грб, и со нозете напред. Денес, во скелетонот се практикуваат само две дисциплини: мажи поединечно и жени поединечно. Правилата се едноставни: натпреварувачот на кратка патека се залетува и трчајќи ја турка санката, легнува на неа, и потоа со движењето на телото ја управува насоката на движење. Како еден од најстарите зимски спортови, скелетонот бил дел од Зимските олимписки игри, најпрво на Зимските олимписки игри 1928 а потоа и на Зимските олимписки игри 1948, за потоа да биде истиснат од програмата од санкањето и бобот. На Зимските олимписки игри, скелетонот се вратил на Зимските олимписки игри 2002 во Солт Лејк Сити, и од тогаш е стандарден спорт во програмата. == Надворешни врски == Federation Internationale de Bobsleigh et de Toboganning (FIBT) - Меѓународна федерација за боб, скелетон и санкање.

Source: original
Лазар Кукиќ

Лазар Кукиќ (12 декември 1995) е српски ракометар кој играл за СЛ Бенфика и за репрезентацијата на Србија. == Кариера == Откако поминал низ младинскиот тим на Партизан, Кукиќ бил промовиран во првиот тим во сезоната 2013-2014. Тој потпишал со шпанскиот клуб БМ Логроњо Ла Риоха на почетокот на 2017 година. Репрезентативец на Србија од 2016 година, Кукиќ учествувал на Светското првенство во ракомет за мажи во 2019 година и на Европското првенство во ракомет за мажи 2020 и 2022 година. == Надворешни врски == ЕХФ рекорд

Source: original
Солен поход

Солениот поход, Солениот марш или Данди-маршот - една од епизодите на Ненасилниот граѓански отпор (сатјаграха) во Индија, кога од 12 март до 6 април 1930 година, Махатма Ганди со 79 негови следбеници пешачеле од Сабармати Ашрам во Ахмедабад (Гуџарат), Западна Индија, до брегот на Арапското Море во близина на селото Данди. По завршувањето на походот долг 390 километри, за време на кој сè повеќе следбеници се придружувале на групата демонстранти, неговите учесници пркосно почнале да прават сол преку испарување на морската вода. Во исто време, како знак на кршење на колонијалниот солен монопол, учесниците на Солениот поход не го платиле данокот за сол. По правењето на солта преку испарување во Данди, групата се преселила на југ по должината на брегот, продолжувајќи го своето дејство против данокот за сол, со намера да преземе мерки во фабриката за сол во Дарасана. Меѓутоа, неколку дена пред предложеното дејствување, ноќта меѓу 4 и 5 мај, Ганди бил уапсен. Настаните од Солениот поход, кој траел само 24 дена, го привлекле вниманието на гласилата и јавноста ширум светот, додека големиот Ненасилен граѓански отпор (сатјаграха) против солениот монопол траел речиси една година, завршувајќи со ослободувањето на Ганди. Вкупно, повеќе од 80 илјади Индијци биле уапсени и затворени како одраз на "солената сатјаграха“ ("сатјаграха“ = вид ненасилен отпор). Походот имал голема пропагандна вредност и ги поставил темелите за масовен поход на граѓанска непослушност против британските колонијални власти во Индија, давајќи им поттик на нови протести против даноците за сол.

Source: original
Таранто

Tаранто (италијански: Taranto, латински: Tarentum) - важен град во Италија. Taранто е вториот најголем и најзначаен град во провинцијата на Апулија , во јужниот дел од државата и главниот град на истоимениот Округа Taранто. Taранто е познат како важен италијанска порта и место на државата морнарица на Јонското Море. == Потекло на името == Имете Taранто потекнува од старогрчкио збор "Тарас" (Предлошка:Јез-грч) по митското јунак Тарас. Ова име подоцна се изменило на латински "Тарентум" Предлошка:Јез-лат) и, конечно по италијански "Таранто". === Релјеф === Таранто се наоѓа на врвот "пете" на "италијански чизма", местото каде што полуостровот Саленто малку издава од останатиот дел од државата. Градот се наоѓа на северниот брег на истоимената Тарантскиот Залив, дел од Јонското Море. Градот се развил стратешки важно на мал залив, инаку на слабо разбранет брег. Во позадина Таранто се наоѓа во крајбрежните рамнини, и понатаму северозападно се издига на право предапенско поднебје. === Клима === Климата во Таранто е средоземна. === Вода === Таранто е типичен приморски град кој се наоѓа на северниот брег на истоименито Тарантски Залив на Јонското Море. Градот се состои од два дела, меѓу кои има тесен канал кој ги поврзува заливите со морето. Копнени водотеци нема во градот. == Население == Според резултатите од пописот во 2011 година во градот живееле 200.154 жители. Во 2008 година Taранто имал околу 194.000 жители, 3 пати повеќе во споредба со почетокот на XX век. Сепак, во последниве години, бројот на жители во градот се намалува - 1970 година. годината беше: 25% луѓе повеќе. Населението е главно италијанско (98%). Други релативно нови имигранти главно гоаѓаат од Југоисточна Европа. == Меѓународна соработка == Градот е збратимен со: Брест Спарта Донецк Аликанте Исламабад Москва == Надворешни врски == Официјално мрежно место www.tarantoturismo.it Turisticki прирачник Taranto Архивирано на 14 јули 2009 г. www.museotaranto.org општинската археолошки Музеј

Source: original
Јесенице

Јесенице (словенечки: Jesenice) - град во Општина Јесенице во западна Словенија. Градот е центар на општината Јесенице. Областа е дел од историскиот регион Горењска. Градот се наошѓа на Караванките во близина на границата со Австрија на север. Во Словенија, овој град е познат по големата компанија за челик која се наоѓа во Јесенице. Традиционално градот се поврзува со обработка на железо. Населбата сега е вклучена во Горењскиот статистички регион. == Поврзано == Словенија Градови во Словенија == Надворешни врски == Официјално мрежно место Јесенице, туристички портал Архивирано на 18 април 2010 г.

Source: original
Ледено време

Ледено време - геолошки период познат поради значајното намалување на површинската и атмосферската температура на Земјата. Леденa доба претставува важен дел од историјата на Земјата, период во кој настанале мнгу геоморфолошки облици, животински и растителни видови, како и самиот човек. По крајот на ледената доба биле обликувани климатските појаси какви што денес ги познаваме. Денеска, ледот се наоѓа на планинските предели или на Северниот и Јужниот Пол. Леденa доба е период на долгорочна промена на климата и намалување на температурата на Земјата, како резултат на што се проширил опсегот на поларните ледени делови и на планинските ледници и се појавила континентална ледена покривка по копно. Максимумот на одмрзнување во текот на последната леденa доба бил пред околу 26 илјади години. Во тоа време нивото на светскиот океан била со 120-135 метри пониско од современото ниво поради тоа што голем дел од водата од хидросферата била во форма на ледени покривки со дебелина 3-4 км. поради тоа, голем дел од денешните плитки мориња како Жолто Море, Северно Море, како и Персискиот и Тајландкиот залив не постоеле, додека други пак биле значително помали. Во тоа време ледената покривка го опфаќала поголемиот дел од Северна Америка, Скандинавија, северниот дел на Европа и источноевропската рамнина. Со мраз биле покриени Алпите и Хималаите, како и јужните краишта на Јужна Америка и Австралија. Последната леденa доба завршила помеѓу 15 000 и 10 000 години п.н.е. Исто така познат е податок за паѓање на метеорит во Мексико пред 13 000 години, кој предизвикал масовно изумирање на фауната. == Леденото доба како тема во уметноста и во популарната култура == "Ледено доба“ (La glaciazione) - расказ на италијанскиот писател Итало Калвино. "Ледено доба“ (англиски: Ice Age) - американски анимиран филм од 2002 година, во режија на Крис Веџ и Карлос Салдана. "Ледено доба: Топењето“ (англиски: Ice Age: The Meltdown) - американски анимиран филм од 2006 година, во режија на Карлос Салдана. "Ледено доба: Патеката на сударот“ (англиски: Ice Age: Collision Course) - американски анимиран филм од 2016 година, во режија на Мајк Турмаер и Гален Т. Чу.

Source: original